Publication: Magyar Közlöny
Issue: MK-2003-49 (Year: 2003, Number: 49)
Era: 1990-2004
Section: olyan oldhatatlan nitrogén vegyületeket tartalmaz, amelyek nem tartoznak a 8/2001. (I. 26.) FVM rendelet hatálya alá.
Paragraph Index: 677

4. VEGYSZEREK Desztillált vagy ioncserélt víz. 4.1. Semleges ammónium citrát oldat (pH 7.0). Az oldatnak 185 g kristályos citromsavat kell tartalmaznia literenként. pH 7-nél, 20 ˚C-on sûrûségének 1,09 g/ml-nek kell lennie. A reagenst a következõképpen készítsük: Oldjunk fel 370 g kristályos citromsavat (C6H8O7.H2O) kb. 1,5 l vízben, és állítsuk megközelítõen semleges kémhatásúra 345 ml ammónium hidroxid oldat (28—29% közötti ammóniatartalommal) hozzáadásával. Ha az ammónia koncentráció alacsonyabb, mint 28%, akkor adagoljunk megfelelõen több ammónium hidroxidot, és a citromsavat ennek megfelelõen kevesebb víz hozzáadásával higítsuk. Hûtsük le az oldatot, és pH méter elektródjainak az oldatba való merítésével állítsuk a pH-t pontosan semlegesre úgy, hogy mechanikus keverõvel való folyamatos kevertetés közben cseppenként adagoljuk a 28 és 29% közé esõ ammóniatartalmú oldatot mindaddig, amíg 20 ˚C hõmérsékleten pontosan 7,0 pH értéket kapunk. Ekkor egészítsük ki a térfogatot 2 l-re, és újra ellenõrizzük a pH-t. Tartsuk a reagenst zárt edényben, és pH-ját rendszeresen ellenõrizzük.

Source: https://magyarkozlony.hu/hivatalos-lapok/7b12edb4f54d69faaf6ac2213f7fc72866aecf87/dokumentumok/2ca24e007a6531092a729b3b8e64afb6af33f55e/letoltes